เปิดชื่อ 2 หุ้นตัวจี๊ดเสี่ยงติดคุก Cash Balance เริ่ม 6 พ.ย.นี้
โบรกฯเปิดชื่อ 2 หุ้นตัวจี๊ดเสี่ยงติดคุก Cash Balance เริ่ม 6 พ.ย.นี้
3 พ.ย. 2560

ผู้สื่อข่าวรายงานว่า นักวิเคราะห์ บล.ฟิลลิป (ประเทศไทย) ,บล.ทิสโก้ และบล.ยูโอบี เคย์เฮียน (ประเทศไทย) คาดว่าหลักทรัพย์ของบริษัท มาสเตอร์ แอด จำกัด (มหาชน) หรือ MACO และบริษัท ทีทีซีแอล จำกัด (มหาชน) หรือ TTCL เป็นหลักทรัพย์เข้าข่าย Turnover List สัปดาห์สิ้นสุด 2 พฤศจิกายน 2560 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 6 พฤศจิกายน 2560
ขณะที่หลักทรัพย์ที่จะสิ้นสุดระยะเวลาการใช้ Cash Balance หรือ Trading Alert ในวันนี้ (3 พ.ย.) ได้แก่  บริษัท สายการบินนกแอร์ จำกัด (มหาชน) หรือ NOK, ใบสำคัญแสดงสิทธิในการจองซื้อหุ้นสามัญของ บริษัทสายการบินนกแอร์ จำกัด (มหาชน) ครั้งที่ 1 (NOK-W1), บริษัท ดีเอ็นเอ 2002 จำกัด (มหาชน) หรือ DNA และใบสำคัญแสดงสิทธิในการจองซื้อหุ้นสามัญของบริษัท ดีเอ็นเอ 2002 จำกัด (มหาชน) DNA) ครั้งที่ 1 (DNA-W1) แต่ต้องระมัดระวังว่าตลาดฯอาจกลับมาขยายเวลาการใช้ Cash Balance